Šiaurės Aralo jūra

Šiaurės Aralo jūra (, ) – nusekusios Aralo jūros dalis, esanti Kazachstane.World of Change: Shrinking Aral Sea. NASA. Nuoroda tikrinta 2021-06-07. Nuo likusios Aralo jūros dalies atsiskyrė 1987–1988 m.

Siekiant išsaugoti bent dalį Aralo jūros, buvo pastatyta 12 km ilgio Kokaralo užtvanka (užbaigta 2005 m. vasarą). Po 7 mėnesių vandens lygis ežere pakilo 3,3 m (greičiau nei tikėtasi).„The country that brought a sea back to life“. BBC. Nuoroda tikrinta 2021-06-07. Vidutinis druskingumas sumažėjo nuo 30 g/l iki 8 g/l, į ežerą sugrįžo daugiau nei 20 gėlavandenių žuvų rūšių. 2016 m. sugauta 7106 tonos žuvies, daugiausia karšių (2006 m. sugauta 1360 tonų, daugiausia plekšnių).Once Written Off for Dead, the Aral Sea Is Now Full of Life. National Geographic. Nuoroda tikrinta 2021-06-07.

Ežerą maitina Syrdarjos upės vanduo; kasmet ~2,7 mlrd. m³ vandens pro Kokaralo užtvanką nuteka į pietinę Aralo jūros dalį.

Prie Aralsko miesto ežeras priartėjo apie 50 km„Northern Aral’s promise stunted by dam height, international disputes“. Eurasianet.org. Nuoroda tikrinta 2021-06-07. ir yra už 20 km (2018 m. duomenimis).

 Išnašos 

Kategorija:Kyzylordos srities ežerai